Malta vrea înapoi dintele de rechin dăruit Prințului George de către Sir David Attenborough.
José Herrera, ministrul Culturii al Maltei, cere înapoierea artefactului. Solicitarea sa a stârnit mai multe reacții de indignare. "Un dinte de megalodon costă 40 dolari pe eBay. Corupția ne costă miliarde de euro. Rog Guvernul să prioritizeze ce e important" a fost unul dintre comentarii.
Dintele fosilizat aparținând unui megalodon Carcharocles dispărut, care a trăit în urmă cu mai bine de 3 milioane ani și se crede că avea peste 15 metri lungime, a fost descoperit de către veteranul David Attenborough în timpul unei vacanțe de familie în Malta, pe la sfârșitul anilor ’60, relatează independent.co.ukSir Attenborough, 94 ani, i-a dăruit dintele fosilizat prințului de 7 ani, după o întâlnire la Palatul Kensington. José Herrera, ministrul Culturii al Maltei, a declarat pentru ziarul Times of Malta că-și dorește returnarea artefactului, care face parte din patrimoniul națiunii sale: "Oferim multă atenție artefactelor istorice și artistice. Totuși, nu se întâmplă asta mereu și sunt determinat să schimb această atitudine"Îndepărtarea și excavarea "obiectelor de importanță geologică" au fost interzise în Malta de când legea Patrimoniului Cultural a intrat în vigoare în 2002.Cu toate acestea, deputata malteză Roberta Metsola a criticat comentariile lui Herrera, sugerând că Guvernul ar trebui să se concentreze pe acuzațiile de corupție care au afectat țara de la asasinarea jurnalistei Daphne Caruana Galizia în 2017. "Asta nu-i satiră. În loc să intre într-o bătălie cu un băiețel din cauza unui dinte de rechin, pe care l-a primit de la cel mai mare istoric natural al lumii, Guvernul ar trebui să se lupte pentru milioanele pierdute din cauza corupției", a postat aceasta pe contul său de Twitter.Matthew, fiul regretatei Galizia, a adăugat: "Un dinte de megalodon costă 40 dolari pe eBay. Corupția ne costă miliarde de euro. Rog Guvernul să prioritizeze ce e important".Palatul Kensington a refuzat să comenteze.